**ARENDUSTÖÖTAJATE ÜMARLAUD ANTSLAS, 29.01.2014 (kokkuvõte)**

**Võtmeküsimus 1 „Millised on põhjused/eeldused, miks noored teevad valiku minna Võrumaalt ära mujale?“**

PÕHJUSED LAHKUMISEKS

***Koolide kvaliteet ja kättesaadavus***

* Minnakse õppima, sest siin vähem valikuvõimalusi. Sageli juba põhikooli lõpus, et saada Tallinna ja Tartu koolidesse.
* Gümnaasiumide maine kohati madal - kool ei ole motiveeriv.
* Noored, kes elavad Võru linnast mitmekümneid kilomeetreid eemal lähevad pigem Tartusse gümnaasiumisse. Vanemad arvestavad, et peaksid last iga päev autoga Võrru transportima ja arvatavasti ka tagasi, seega lihtsam katta kulutused Tartus elamiseks, kuna seal potentsiaal suurem.

***Töökohtade nappus ja madalad palgad***

* Otsitakse tööd mujalt, kuna eemal paremad karjäärivõimalused, samuti Võrumaal tööpuudus ja väike palk.
* VKHK lõpetajad lihtsalt ostetakse üle – nad ei jää siia.
* Sageli segab ka eelarvamus, et mujal on kõrgemad palgad.
* Kaugtöö pole juurdunud.

***Pere ja sõpruskonna mõju***

* Sõpruskond liigub Võrumaalt väljaspool asuvatesse koolidesse;
* Sidemete puudumine: vanemad juba töötavad mujal a la Soomes.
* Omaealiste suhtlusringkond piiratud (elu-, ea-, mõttekaaslased);
* Perekond soosib õppimist mujal tuleviku perspektiivi pärast
* Puuduvad põliskohad, vähe maakohti, mille pärast tagasi pöörduda, et vanemate majapidamist üle võtta.

***Kodukandi madal maine***

* Võrumaa maine madal – sõnum juba kodust selline;
* Noored ei väärtusta avalikult oma päritolu.
* Suhtumine: „Huvitavad asjad juhtuvad mujal”, „Mujal on parem kui siin”;

***Negatiivne suhtumine noortesse***

* Üleolev suhtumine noortesse – nendega ei arvestata, ei kuulata nende arvamust;
* Noored ei saa siit tunnustust ja ei leia oma kohta
* Põlvkondade vahelised vastuolud
* Me koolitame noori olema passiivsed.

***Vabaduse ja edu ihalus***

* Noortel on soov saada kodust ära, vabadust nautida
* Linnas on anonüümsust ja vähem kammitsaid
* Noored ei koge kodukohas eduelamusi.
* Noorte meelest pole siin põnev
* Lahkutakse, et tagasi tulles oma kodukanti lisaväärtust tuua - minnakse maailma avastama

***Linnas kergem elu alustada***

* Mujal on kergem eluga alustada, leida töö ja elukoht.
* Maal kallim elada (transport, mugavus).

**Võtmeküsimus 2: „Millised on põhjused/eeldused, mis loovad soovi ja motivatsiooni jääda või tagasi tulla Võrumaale?“**

PÕHJUSED TULEMISEKS/ JÄÄMISEKS

***Hea elukeskkond***

* Võrumaa trump on hea elukeskkond noortele peredele
* Turvalisus
* Tugiteenused, lasteaed, kool, taristu
* Palju ruumi, vähe inimesi (inimesel on võimalus eristuda, olla tema ise)
* Loodus, õhk
* Soodsam kinnisvara ja odavam elu

***Võro identiteedi ja maaelu väärtustamine***

* võimalus maailma vaadata ja seeläbi näha Võrumaa väärtust
* Võrokese identideet
* Juured (oma koht, nt pärandatud talu)
* Maaka hing
* Looduslähedane mõttelaad
* Kogukonnatunne
* Võrumaa maine ja maal elamise maine - üldise tausta kujundamine on meie võimuses)
* Õnneliku lapsepõlve kogemus

***Väärt töökohad ja ettevõtlusvõimalused***

* Võimalus leida siin soovitud töökoht, näiteks tulla spetsialistiks ettevõttesse
* elustiili ettevõtlus
* leida ala, mida siin veel pole ja seda pakkuma hakata
* soov vanemate tegevusega jätkata
* Eeldus on, et noorel on hea haridus ja enesekindlus, et ennast siin tööturul välja pakkuda.

***Väärt koolid ja noorsootöö***

* Võrumaa kutsehariduskeskus – võimalus soovitud haridus omandada
* Kodulähedased väikesed koolid
* Aktiivne noorsootöö, huviringid
* Mainekas gümnaasium
* Hariduse kättesaamine kõigile maakonna keskuses (transport, majutus)
* kui maakonnas oleks kõrgkooli filiaal

***Eneseteostamise võimalus***

Noored saavad end teostada kui …

* neil on kogukonna tugi, ühised tegevused kogukonnas, positiivsed mõjutused kogukonna poolt
* nad tunnevad, et nende arvamused on olulised ja nad on siin väärtustatud
* neil on võimalik hobidega tegelda ja huviringides käia
* siin on põnevaid tegevusi ja võimalust ise silma paista.

***Negatiivsed põhjused jäämiseks***

* Piiratud rahalised võimalused hariduse omandamiseks,
* Vähene enesekindlus, ambitsioon,
* Tööharjumuse puudumine,
* Kodus on mugav, ei viitsita ise pingutada (õppida),
* puudub perekonna tugi elukoha vahetamiseks
* vajadus hooldada vanemaid

***Võrumaale tuleb kasuks, kui noored saavad hariduse ja/või töökogemusi mujal, avastavad maailma ning pöörduvad hiljem kodukohta tagasi koos laiema teadmiste pagasiga.***

**Võtmeküsimus 3: „Kuidas me saame mõjutada neid eeldusi? Milliseid tegevusi oleks vaja koostöös läbi viia, luua, algatada, arendada?“**

Laudkondadest koorus välja 5 peamist eeldust: töökohad, hea haridus, piirkonna maine, suhtumine noortesse ja võimalus ennast teostada.

***VALDKOND „TÖÖ”***

Ideed mida koostöös teha:

* Spetsiifilised toetusprogrammid
* Suurem tähelepanu nii-öelda elustiili ettevõtete arendamiseks
* Tööharjumuse kujundamiseks koolide ja ettevõtete koostöö – ülesannete täitmine õppeainete raames (programm „Ettevõtlik kool”)
* Kooliprogrammis töövarjuks olemine
* Suurendada töömalevas osalemise võimalusi
* Vabatahtliku töö raames ettevõtete töös osalemine (Projekt NEET) – võimalus teostada nii-öelda eeluurimust, kas südamelähedane amet ka reaalsuses sobib

***VALDKOND „VÕRUMAA MAINE”***

Ideed mida koostöös teha:

* Edulood oma „Tegijatest“
* Vahetusõpilased (sise, välis)
* Meedias kajastamine (Mis meil on hästi?)
* Võrumaa klipid teles
* Seriaal teles („Võrumaa suvi“, „Meie elu Võrumaal“)
* Võrumaa äpp
* Võro keele fraaside tutvustamine
* Noorte kõnetamine läbi nende suhtluskanalite (Facebook, Twitter jne)

***VALDKOND: „SUHTUMINE JA ENESETEOSTUS“***

Ideed mida koostöös teha:

* **Noored otsustamise juurde kaasata**, et nad saaksid olla juhtimise juures. Hiljem nad mäletavad, et see on koht, kus antakse võimalus kaasa mõtelda ja rääkida ning otsustada. Otsustusvabadus õpetab vastutust! Tekib kuhugi kuuluvuse tunne.
* **Noorte tunnustamine väikeste tegude eest**
* Peame **arvestama noorte mõttemaiilmaga** ja mitte suruma neid liialt meile sobivatesse raamidesse (sundima telefone välja lülitama jne). Siinkohal saab teha arukaid kompromisse, põhjendades enda seisukohta ja lastes noortel endil lahendus välja pakkuda või reeglid välja töötada.
* Noori saab mõjutada eelkõige kaasamisega. Kaasamisega näitavad täiskasvanud oma suhtumist ja positiivseid hoiakuid, noortele pakub kaasamine uusi teadmisi ja kogemusi. On tähtis, et noortel oleks juhendajad, kes neid kuulaks ja aitaks ning nende ideedega haakuks. Juhendajateks on nii huvijuhid, õpetajad kui ka perekond.
* Noori tuleks **julgustada oma ideedest rääkima** ja oma arvamust välja ütlema.
* Ideed tuleks kokku koguda ja panna rõhku koos tegemisele. Tegevuste korraldamises asetada **noortele rohkem vastutust**.
* Kui tegevusteks on vaja rahalisi vahendeid, tuleks kaasata noori nende vahendite otsimisesse (projektide kirjutamine, heategevusüritused jne).
* Rohkem võiks noortega talgute korras tööd teha, vajadused selleks peaks identifitseerima kogukond.
* Koolid võiks **ettevõtetega rohkem koostööd teha** - et ülesanded põhineksid reaalselt lahendamist vajavatel probleemidel ja noortel õnnestuks selgemalt tajuda, et nad on ülesande lahendanud kellelegi kasu tooval viisil.
* Siinkohal tekkisid küsimused: kuidas noorteni jõuda? Kuidas teada saada millised ülesanded noori üldse huvitaks? Kas õpetajad tunnevad oma noori?

***VALDKOND: „HEA HARIDUS“***

Ideed mida koostöös teha:

* Keskharidus peab olema võrdväärne või parem kui Tartus – seda tuleb ka kommunikeerida.
* Kutsehariduses eelkõige maakonna tugevused – toit, puit, turism
* Kuna koolidesse muutusi luua on keeruline, võiks rohkem panna rõhku mitteformaalsele haridusele.
* Projektid, mis on suunatud mittetöötavale ja mitteõppivale noorele, lisaks arenemissooviga töötavad noored. Väga keeruline seda sihtgruppi kätte saada – koostöös töötukassa, sotsiaal- ja noorsootöötajad. Tuleb hästi turundada
* Ettevõtluse ja ettevõtlikkuse õpe läbi „Ettevõtlik kool“ programmi.
* Tuua siit pärit tudengid Võrumaale praktikale (näiteks uuringuid tegema), et siduda nad taas kodukohaga.
* Siduda omavahel haridus ja mitteformaalne haridus ehk seostada õppimist praktika ja reaalse eluga.

Kokkuvõtte koostas: Ivika Nõgel